DBU har offentliggjort startopstillingen til tirsdagens landskamp, hvor Danmark møder Rumænien. Her får tre debutanter chancen fra start, og to af dem har AaB-blod i årene. Både Ajax-spilleren Lucas Andersen og den nuværende AaB'er Nicolaj Thomsen er nemlig blandt Morten Olsens foretrukne 11. Det kan dermed blive de første minutter i landsholdstrøjen for begge spillere, som er fra årgang 1994. De to nordjyske talenter har begge spillet sammen på U21-landsholdet, men nu skal de altså tørne ud sammen for A-landsholdet. AaB-føreren Rasmus Würtz må derimod starte kampen på bænken. Landsholdet stiller op i følgende opstilling (4-3-3): Stephan Andersen, Lars Jacobsen, Simon Kjær, Andreas Bjelland, Nicolai Boilesen; Anders "AC" Christiansen, William Kvist, Nicolaj Thomsen; Lasse Vibe, Nicklas Bendtner, Lucas Andersen.

Opsummering:
DBU har offentliggjort startopstillingen til A-landsholdets træningskamp mod Rumænien. Både Lucas Andersen og Nicolaj Thomsen er med fra start.